
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 979 


11 Νοεμβρίου 1997 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση εγκεκριμένου σχεδίου πόλης Καρδί¬ 
τσας στα Ο.Τ. Γ 753, Γ 755 και Γ 756. 

Χαρακτηρισμός Κοινοτικής Οδού ως μοναδικής συν- 
δέουσας την μέση συνοικία Τρικάλων με την Ιερά 

Μονή Κοιμήσεως της Θεοτόκου. 2 

Κατηγοριοποίηση, καθορισμός ορίων και όρων δόμη¬ 
σης του οικισμού Πύργου Λεύκτρου Ν. Μεσσηνίας 3 

ΑΝΑΚΟΙΝΩΣΕΙΣ 

Ανακοίνωση γενομένης παρακαταθέοϊτ»ς^αποζημιώ- 
σεως λόγω ρυμοτομίας και. προσκύρωσης ακινή¬ 
των στο Δήμο Χαλανδρίου. 4 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 141 (1) 

Τροποποίηση εγκεκριμένου σχεδίου πόλης Καρδίτσας 
στα Ο.Τ. Γ 753, Γ 755 και Γ 756. 

Ο ΔΗΜΑΡΧΟΣ ΚΑΡΔΙΤΣΑΣ 

Έχοντας υπόψη: 

1. Τις διατάξεις: 

α) Του άρθρου 3 του από 17.7.1923 Ν. Δ/γματος. 
β) Του Ν. 1337/83 (οικιστικός νόμος), όπως ισχύει, 
γ) Του Ν. 1577/1985, περί Γ.Ο.Κ. 
δ) Του Ν. Δ/τος 3200/1925, περί διοικητικής αποκέ¬ 
ντρωσης. 

ε) Του Ν. Δ/τος 712/1970 εκτελεστικών του Ν. 532/1970, 
περί συμπληρώσεως των διατάξεων περί διοικητικής α¬ 
ποκέντρωσης. 


στ) Του Ν.Δ/τος 1032/1980, περί συστάσεως του Υ¬ 
πουργείου Χ.Ο.Π. κ.λπ. 

ζ) Του Ν. Δ/τος 183/1986, περί έγκρισης τροποποιήσε¬ 
ων και καθορισμού όρων και περιορισμών δόμησης από 
τους Νομάρχες (ΦΕΚ70Α/5.6.86). 
η) Του από 16.8.88 Π. Δ/τος περί μεταβίβασης αρμοδιο- 
1 τήτωντροποποιήσεωνεγκ. σχεδίου πόλης και Πολ/κών Ε¬ 
φαρμογών στο Δήμο Καρδίτσας (ΦΕΚ 612/22.8.88). 

2. Την εγκεκριμένη Πολεοδομική μελέτη Επέκτασης Αγ. 
Νικολάου Καρδίτσας που εγκρίθηκε με το από 18.10.85 
Π.Δ. (ΦΕΚ709/Δ/27.11.85). 

3. Την αρχική απόφαση 176/97 του Δημοτικού Συμβου¬ 
λίου Καρδίτσας με την οποία προτάθηκε ομόφωνα η ανα- 
φερόμενη τροποποίηση στα Ο.Τ. Γ 753, Γ 755 και Γ 756. 

4. Την 45/17.7.97 γνωμοδότηση του Συμβουλίου Χ.Ο.Π. 
Νομού Καρδίτσας, η οποία συμφωνεί με την 176/97 από¬ 
φαση του Δημοτικού Συμβουλίου Καρδίτσας. 

5. Την οριστική απόφαση 289/97 του Δημοτικού Συμ¬ 
βουλίου για την προτεινόμενη τροποποίηση. 

6. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του προϋπολο¬ 
γισμού του Δήμου Καρδίτσας ή του Δημοσίου, αποφασί¬ 
ζουμε: 

1. Εγκρίνουμε την τροποποίηση της εγκεκριμένης Πο- 
λεοδομικής Μελέτης Επέκτασης Αγ. Νικολάου του Δήμου 
Καρδίτσας στα Ο.Τ. Γ 753, Γ 755 και Γ 756 με χαρακτηρι¬ 
σμό ως Κ.Χ. (Κοινόχρηστος Χώρος) το οικόπεδο με κωδι¬ 
κό αριθμό 02.11.18 του Ο.Τ. 753 και κατάργηση του Κ.Χ. 
του Ο.Τ. 755 και παράλληλη μείωση του Κ.Χ. του Ο.Τ. Γ 
756 με τέτοιο τρόπο ώστε να μην υπάρχει μείωση του συ¬ 
νόλου των κοινοχρήστων χώρων όλων των προαναφερο- 
μένων Ο.Τ. 

2. Η παρούσα απόφαση και το διάγραμμα που το συνο¬ 
δεύει να δημοσιευθεί στην Εφημερίδα της Κυβερνήσεως. 

Καρδίτσα, 21 Οκτωβρίου 1997 
Ο Δήμαρχος 

ΑΘΑΝΑΣΙΟΣ ΚΑΝΤΑΡΤΖΗΣ 

Αριθ. 1871/97 ( 2 ) 

Χαρακτηρισμός Κοινοτικής Οδού ως μοναδικής συνδέου- 
σαςτην μέση συνοικία Τρικάλων με την Ιερά Μονή Κοι¬ 
μήσεως της Θεοτόκου. 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

1 Τις διατάξεις του από 17/7/1923 Ν. Δ/τος περί σχε¬ 
δίων πόλεων κ.λπ. και ειδικότερα το άρθρο 20. 

2. Τις διατάξεις του από 1955/Ν. (περί διοικητικής απο- 
κεντρώσεως) όπως έχει συμπληρωθεί με το 532/1970. 

3. Τις διατάξεις του Β.Δ. 712/1970 περί καθορισμού των 
διατηρουμένων υπέρ του Υπουργού Δ. Έργων αρμοδιο¬ 
τήτων, που εκδόθηκε σε εκτέλεση με τα 677/1971 Β. Δια¬ 
τάγματα. 

4. Το υπ’ αριθμόν 9/97 πρακτικό του κοινοτικού Συμ¬ 
βουλίου της Κοινότητας Μέσης Συνοικίας Τρικάλων στην 
οποία αναγράφεται η 23 και 24 απόφασή του. 

5. Το τοπογραφικό απόσπασμα 1:5000 από την 1185/92 
απόφαση Νομάρχη Κορινθίας για τον καθορισμό των ο¬ 
ρίων της Κοινότητας. 

6. Την 1802/97 εισήγηση του προϊσταμένου του Πολεο- 
δομικού Γραφείου Ξυλοκάστρου. 


7. Την υπ’ αριθμόν 11/9.10.1997 γνωμοδότηση του Συμ¬ 
βουλίου Χ.Ο.Π. του Νομού Κορινθίας. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου ΟΤΑ, αποφα¬ 
σίζουμε: 

Άρθρο 1 

Χαρακτηρίζουμε την κοινοτική οδό που συνδέει την κε¬ 
ντρική πλατεία της Μέσης Συνοικίας Τρικάλων με την Ιε¬ 
ρά Μονή Κοιμήσεως της Θεοτόκου ως μοναδική όπως 
φαίνεται στο τοπογραφικό απόσπασμα, και συγκεκριμέ¬ 
να το τμήμα από το σημείο 85 μέχρι το σημείο 97 μήκους 
400 μέτρων. 

Άρθρο 2 

Η ισχύς της παρούσας απόφασης αρχίζει από την ημε¬ 
ρομηνία δημοσίευσης στην Εφημερίδα της Κυβερνήσε- 
ως. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ξυλόκαστρο, 17 Οκτωβρίου 1997 

Ο Νομάρχης 
ΑΓΓΕΛΟΣ ΜΑΝΩΛΑΚΗΣ 

Αριθ. 4852/2720 ( 3 ) 

Κατηγοριοποίηση, καθορισμός ορίων και όρων δόμησης 
του οικισμού Πύργου Λεύκτρου Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Το Π. Δ/γματης 24.4/3.5.85/ΦΕΚ 181 με θέμα «Τρό¬ 
πος καθορισμού ορίων οικισμών της Χώρας μέχρι 2000 
κατοίκους, κατηγορίες αυτών και καθορισμός όρων και 
περιορισμών δόμησης τους», όπως τροποποιήθηκε με τα 
Π. Δ/γματα 14.2.1987 (ΦΕΚ 133 Δ/23.2.1987) και 
25 4.1989 (ΦΕΚ 293 Δ/16.5.1989). 

2 Το άρθρο 3 παρ. 1 του Ν. 2242/94/ΦΕΚ 162 Δ/94. 

3. Την 321/147/22.1.1990 (ΦΕΚ 50Δ/5.2.1990) απόφαση 
Νομάρχη Μεσσηνίας με θέμα τον «καθορισμό γραμμής 
δόμησης και καθορισμός πλάτους δρόμων από κατάτμη¬ 
ση οικοπέδων, σε οικισμούς Ν. Μεσσηνίας που ισχύει το 
Π.Δ. της 24.4.1985 όπως τροποποιήθηκε με την 
5525/1877/91 απόφαση Νομάρχη Μεσσηνίας (ΦΕΚ 
649Δ/25.9.91). 

4. Την υπ’ αριθμ. Γ4δ/15883/1903 κοινή απόφαση Υ¬ 
πουργών Προεδρίας και Περιβάλλοντος Χωροταξίας και 
Δημοσίων Έργων. 

5. Την απογραφή οικισμών και πληθυσμού του Ν. Μεσ- 
σηνίαςτου 1981 και 1991 της Ε.Σ.Υ.Ε. 

6. Την μελέτη των «Ανοικτών Πόλεων» που εκπονήθηκε 
από ομάδα μελετών για τον οικισμό Πύργου Λεύκτρου 
της Κοινότητας Πύργου. 

7. Την απόφαση του Κοινοτικού Συμβουλίου με αρ. 
18/96. 

8. Την ομόφωνη γνώμη του Συμβουλίου ΧΟΠ Ν. Μεσση¬ 
νίας με αρ. Πρακτικού 3ον/12.6.97 θέμα 4ον για τα όρια, 
την κατηγοριοποίηση και για τον καθορισμό όρων δόμη¬ 
σης του οικισμού Πύργου Λέκτρου της Κοινότητας Πύρ¬ 
γου Λεύκτρου. 

9. Το άρθρο 29Α του Ν. 1558/85 που προστέθηκε με το 
άρθρο 27του Ν. 2081/92. 

10. Το Π.Δ/γμα 347/93 «περί λήψης μέτρων για την α¬ 
σφάλεια της υπεραστικής συγκοινωνίας». 

11. Τις γνωμοδοτήσεις των φορέων. 

12. Το Ν. 2218/94 «ίδρυση Νομαρχιακής Αυτοδιοίκησης 
κ.λπ.» 

13. Την 78/ΦΕΚ 361/Β/95 Υπουργική Απόφαση με την ο¬ 
ποία συγκροτήθηκε ο εσωτερικός οργανισμός οργάνω¬ 
σης και λειτουργίας της Νομαρχιακής Αυτοδιοίκησης. 

14. Το Ν. 2508/97 ΦΕΚ 124Α/13.6.97, αποφασίζουμε: 

1 Καθορίζουμε τα όριατου οικισμού Πύργου Λεύκτρου 
με τα στοιχεία 1,2,3,4,5,6,7,8,9,10,12,13,1 όπως αυ¬ 
τά φαίνονται και περιγράφονται στο θεωρημένο από την 
Δ/ντρια της ΠΕ.ΧΩ.ΠΟ Ν. Μεσσηνίας διάγραμμα οικι¬ 
σμού σε κλ. 1:5.000, που συνοδεύει την απόφαση αυτή. 

2. Εγκρίνουμε την κατηγοριοποίηση του οικισμού Πύρ¬ 
γου Λεύκτρου ως εξής: 

Θέση στο Χώρο: (Α3) ούτε Περιαστικός, ούτε Παραλια¬ 
κός ή τουριστικός. 

Βαθμός Προστασίας: (Β2) Ενδιαφέρων 
Δυναμικότητα: (Γ2) Στάσιμος 
Βαθμός Διασποράς: (Δ1) Συνεκτικός 
Μέγεθος: (Ε1) Μικρός 

3. Εγκρίνουμε όρους δόμησης όπως πιο κάτω: 

3.1 ΓΕΝΙΚΟΙ ΟΡΟΙ ΔΟΜΗΣΗΣ 

Αρτιότητα: 600 τ.μ. 


Παρεκκλίσεις Αρτιότητας: Σύμφωνα με το άρθρο 5 του 
Π.Δ. της 24.4/3.5.85 ΦΕΚ 181Δ όπως τροποποιήθηκε και 
ισχύει. 

Συντελεστής Δόμησης: 

Κατοικία: 1.00/0.80/0.60 ανά 100 μ2 οικοπέδου και 0.40 
για το πέραν των 300 μ2. Μέγιστη συνολική επιφάνεια ο¬ 
ρόφων 400 μ2. 

Κτίρια κοινής ωφέλειας τουριστικών εγκαταστάσεων ή 
αμιγούς επαγγελματικής χρήσης: 1.00/0.80/0.60 ανά 100 
μ2 οικοπέδου και 0.50 για το πέραν των 300 μ2. Μέγιστη 
συνολική επιφάνεια ορόφων 1000 μ2. 

Ποσοστό κάλυψης: 60% 

Μέγιστος αριθμός ορόφων: 2 

Μέγιστο ύψος κτιρίου: 7.50 μ. από το φυσικό ή το δια¬ 
μορφωμένο έδαφος η υπέρβαση Μεγ. ύψους λόγω στέ¬ 
γης μέχρι 1.50 μ. 

3.2 ΕΙΔΙΚΟΥΣ ΟΡΟΥΣ ΔΟΜΗΣΗΣ 

3.2.1. Ογκοπλαστική διαμόρφωση 

Επιβάλλεται σε άλατα κτίρια ανεξάρτητα από τη χρήση 
τους, η διάσπαση του ενιαίου κτιριακού όγκου, ώστε να 

δημιουργούνταιεπιμέρουςορθογωνικοί όγκοι. Η διάσπα¬ 
ση αυτή επιτυγχάνεται είτε με τη διαφοροποίηση της πά¬ 
νω στάθμης των όγκων, είτε με την μετατόπισή τους σε 
κάτοψη, κατά τη μία ή την άλλη κατεύθυνση. 

Ο μέγιστος επιτρεπόμενος όγκος των παραπάνω δήμι¬ 
ου ργουμένων επί μέρους μονάδων, δεν μπορεί να υπερβαί¬ 
νει τα 600 μ3 για τις διώροφες κατά τα 320 μ2 για τις μονώ¬ 
ροφες, μη συμπεριλαμβανομένηςτης κεκλιμένης στέγης. 

Οι διαφοροποιημένοι ως άνω κτιριακοί όγκοι μπορούν 
να βρίσκονται είτε σ’ επαφή, είτε να συνδέονται με ημιυ- 
παίθριους χώρους, ή με πέργκολες, ως ενιαία αρχιτεκτο¬ 
νικά σύνολα. 

3.2.2. Στέγες 

Δίρριχτες ή τετράρριχτες με κλίση 30% - 40% 
Επικάλυψη με κεραμίδι βυζαντινά ή βυζαντινού τύπου. 
Απαγορεύεται η προεξοχή της πέραν των 30 εκ. από 
τους εξωτερικούς τοίχους. 

Δεν επιτρέπονται ανοίγματα στη στέγη. 

Οι δίρριχτες στέγες πρέπει να αποτελούν ενιαία στέγη 
(με κοινό κοφρια). 

3.2.3. Εξώστες 

Εξώστες σε πρόβολο επιτρέπονται μόνο στον όροφο με 
μέγιστο πλάτος 1,00 μ. και μέγιστο μήκος το 1/4 της όψης 
στην οποία ανήκουν. 

Οι επιπλέον ανάγκες σε εξώστες, θα καλύπτονται με τα 
δώματα των επί μέρους κτιριακών όγκων. 

Στηθαίο από ξύλο ή σιδεροκατασκευή, απλής μορφής. 
Στα δώματα το στηθαίο πρέπει να είναι συμπαγές και 
συνεχές, με μέγιστο ύψος 1,20 μ. και από υλικό ίδιο με της 
εξωτερικής τοιχοποιίας, απ’ την οποία δεν πρέπει να προ¬ 
εξέχει. 

3.2.4. Εξωτερικές κλίμακες 

Η εξωτερική σκάλα ανόδου στον όροφο, πρέπει να ανα¬ 
πτύσσεται παράλληλα και σε επαφή με τον τοίχο του κυ¬ 
ρίως κτιρίου. 

3.2.5. Εξωτερικοί τοίχοι - ανοίγματα - κουφώματα 

- Εμφανή υλικά όψεων πέτρα ή σοβάς 

- αναλογία εξωτερικών ανοιγμάτων στο σύνολο των ό¬ 
ψεων κάθε ορόφου 30% ή 40% στο ισόγειο, προκειμένου 
για επαγγελματική χρήση. 

- Εξωτερικά κουφώματα ξύλινα ή μεταλλικά χρωματι¬ 
σμένα (μονόχρωμα) 

Αν σύρονται, θα σύρονται εντός του τοίχου (όχι εξωτε¬ 
ρικά). 

3.2.6. Μανδρότοιχοι - Τοίχοι αντιστήριξης 

- Επιτρέπεται μετά από σύμφωνη γνώμη της Ε.Π.Α.Ε., 
παρέκλιση στο ύψοςτων μανδροτοίχων,το οποίο δύναται 
να φθάσει στα 2.20 μ. για λόγους διατήρησης της αρχιτε¬ 
κτονικής φυσιογνωμίας του οικισμού. 

- Η κατασκευή των τοίχων αντιστήριξης, πρέπει να γίνε¬ 
ται με πέτρα. Όπου, για λόγους στατικής επάρκειας, α¬ 
παιτείται κατασκευή από οπλισμένο σκυρόδεμα, επιβάλ¬ 
λεται η επένδυση με πέτρα και η εναρμόνισή τους με το 
περιβάλλον. 

3.3. ΓΡΑΜΜΗ ΔΟΜΗΣΗΣ - ΠΛΑΤΟΣ ΔΡΟΜΩΝ 

Προκειμένου να διατηρηθεί η φυσιογνωμία του οικι¬ 
σμού και για λόγους περιβαλλοντικούς και αρχιτεκτονι¬ 
κούς προτείνεται ο διαχωρισμός του οικισμού σε δύο το- 
μείς. 

1. ΤΟΜΕΑΣ Α [6, 7,8, 9, 10, 11, 14, 15, 16,6] 

Ια. Τα οικόπεδα, που βρίσκονται στο τμήμα αυτό και ε¬ 
φόσον υπάρχει διαμορφωμένος ιστός είναι οικοδομήσιμα 
όταν έχουν πρόσωπο σε κ.χ. οποιουδήποτε πλάτους. Η 
γραμμή δόμησης ταυτίζεται με το όριο του κ.χ. 

1β. Στις υπόλοιπες περιπτώσεις καθώς και για τις νέες 
διανοίξεις δρόμων το ελάχιστο πλάτος ορίζεται στα 4 μ. 
και η γραμμή δόμησης σύμφωνα με τις γενικές αποφά¬ 
σεις Νομάρχη όπως ισχύουν. 

2. ΤΟΜΕΑΣ Β [1,2, 3.4,5, 6, 16, 15, 14, 11, 12, 13, 1] 

Ισχύουν τα αναφερόμενα στις γενικές αποφάσεις Νο¬ 
μάρχη όπως ισχύουν. 

3.4. ΓΕΝΙΚΕΣ ΔΙΑΤΑΞΕΙΣ 

- Για την έκδοση οικοδομικής άδειας, απαιτείται έγκρι¬ 
ση της Ε.Π.Α.Ε. 

- Απαγορεύεται η εγκατάσταση λυομένων οικίσκων ή 
τροχοβιλών. 


-Απαγορεύεται η κατασκευή υδατοδεξαμενών επί υπο¬ 
στυλωμάτων. 

- Κατά την υποβολή της αρχιτεκτονικής μελέτης, στο 
Τοπογραφικό Δ/μμα, πρέπει να σημειώνονται τα δένδρα, 
οι βράχοι, οι μάνδρες, τα μονοπάτια, όμορα κτίσματα, υ¬ 
ψομετρικές καμπύλες και λοιπά στοιχεία του περιβάλλο¬ 
ντος. 

Επίσης θα υπάρχουν φωτογραφίες του οικοπέδου και 
του περιβάλλοντος χώρου, θεωρημένες απ’ τον Πρόεδρο 
Κοινότητας. 

-Απαγορεύεταιη κατασκευή ΡΙΙΟΤΙ5. 

- Κατά τα λοιπά ισχύουν: 

Το Π.Δ. της 24.4/3.5.85/ΦΕΚ 181 Δ όπως τροποποιήθη¬ 
κε και ισχύει. 

Το Π.Δ. 347/93 «Λήψη μέτρων για την ασφάλεια της υ¬ 
περαστικής συγκοινωνίας». 

Την321/90/ΦΕΚ50Δ/90 απόφαση Νομάρχη Μεσσηνίας 
όπως τροποποιήθηκε με την 5525/1877/91 ΦΕΚ 649/Δ/91 
απόφαση Νομάρχη Μεσσηνίας. 

4. Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

5. Η απόφαση αυτή, μαζί με το δ/μμα κλ. 1:5.000 που τη 
συνοδεύει να δημοσιευθεί στην Εφημερίδα της Κυβερνή- 
σεως. 

Η ισχύς της αρχίζει από την ημερομηνία που θα δημο- 
σιευθεί στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 24 Οκτωβρίου 1997 
Ο Νομάρχης κ.α.α. 

Ο Αναπληρωτής 
ΚΩΝ/ΝΟΣΔΕΔΕΣ 

Ανακοίνωση γενομένης παρακαταθέσεως αποζημίωσε- 
ως λόγω ρυμοτομίας και προσκύρωσης ακινήτων στο 
Δήμο Χαλανδρίου. 

Δια του υπ’ αριθ. 3924/6.10.1997 γραμματίου σύστασης 
παρακαταθήκης του γραφείου παρακαταθηκών του Τα¬ 
μείου Παρακαταθηκών και Δανείων Αθηνών κατετέθη από 
τους: 

α) Μαρία θυγ. Θεοδώρου Κωνσταντακοπούλου, κατοί¬ 
κου Χαλανδρίου Αττικής, οδός Μιλτιάδου αριθ. 3, 
β) Μαρία ή Μαρίκα χήρα Θεοδώρου Κωνσταντακοπού¬ 
λου, το γένος Σωτηρίου Φουρναράκη, κατοίκου Χαλαν¬ 
δρίου Αττικής, οδός Μιλτιάδου 3, 
γ) Γεώργιο Κωνσταντακόπουλο του Θεοδώρου, κάτοι¬ 
κο Παλαιού Φαλήρου, οδός Αλκιώνος36,το ποσό των έξι 
εκατομμυρίων πεντακοσίων χιλιάδων (6.500.000) δραχ¬ 
μών, ως αποζημίωση που καθορίσθηκε με το υπ’ αριθ. 
12α/96 πρακτικό συμβιβασμού του Μονομελούς Πρωτο¬ 
δικείου Αθηνών για ακίνητο που απαλλοτριώθηκε ανα¬ 
γκαστικά λόγω ρυμοτομίας σύμφωνα με την υπ’ αριθ. 
3/16.1.90 πράξη προσκυρώσεως, τακτοποιήσεως και α¬ 
ναλογισμού αποζημιώσεως, λόγω προσκύρωσης και ρυ¬ 
μοτομίας της Νομαρχίας Ανατολικής Αττικής η οποία α¬ 
κυρώθηκε εν μέρει με την υπ’ αριθ. πρωτ. 
16284/977/12.6.90 απόφαση του Νομάρχη Ανατολικής 
Αττικής, ανασυντάχθηκε μερικώς με την υπ’ αριθ. 
10/31.1.95 πράξη του ιδίου οργάνου και ακυρώθηκε μερι¬ 


κώς με την υπ' αριθ. πρωτ. 5690/274/19.10.95 απόφαση 
του Νομάρχη Αθηνών και αποτυπώνεται στο από 
30.1.1995 κτηματολογικό διάγραμμα της τοπογράφου 
μηχανικού Μ. Χρυσικοπούλου, που συνοδεύει την άνω α- 
ναφερομένη υπ’ αριθ. 10/31.1.1995 πράξη και συγκεκρι¬ 
μένα την ιδιοκτησία που περικλείεται με τους αριθμούς 7- 
19-21-4-8-7 εμβαδού 105 τ.μ. (λόγω ρυμοτομίας), την ι¬ 
διοκτησία που περικλείεται με τους αριθμούς 
18-19-7'-7-18 εμβαδού 10,60 τ.μ. λόγω προσκύρωσης, για 
το ήμισυ της ιδιοκτησίας που περικλείεται με τους αριθ¬ 
μούς 17-20-19-18-17 εμβαδού 21 τ.μ. λόγω προσκύρω¬ 
σης και υπέρ των εικαζομένων νομίμων δικαιούχων: 

1) Εμμανουήλ Αμαργιανάκη του Στυλιανού και 2) Ιωάν¬ 
νη Πατεράκητου Γεωργίου, κατοίκων αμφοτέρων Χαλαν¬ 
δρίου Αττικής, οδός Ηλείας 52. 

Το παραπάνω γραμμάτιο συστάσεως παρακαταθήκης, 
κατετέθη νομίμως στην συμβολαιογράφο Αθηνών Αλε¬ 
ξάνδρα Μέργιανου - Νικολάίδη, η οποία και συνέταξε την 
υπ’ αριθμ. 6.906/23.10.1977 πράξη καταθέσεως γραμμα¬ 
τίου παρακαταθήκης και θα αποδοθεί στους αναγνωρι- 
σθησομένους, με τελεσίδικη δικαστική απόφαση, δικαι¬ 
ούχους της ως άνω αποζημιώσεως. 

Η παρούσα να δημοσιευθεί στην Εφημερίδα της Κυ- 
βερνήσεως. 

(Αριθ. Διπλ. Εισπρ. ΔΟΥ Αθηνών - Γεν. Εσόδων 
1290947/3.11.97) 

Αθήνα, 3 Νοεμβρίου 1997 

Ο Πληρεξούσιος Δικηγόρος 
ΧΡΗΣΤΟΣ I. ΣΤΑΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




